การเริ่มต้นความสัมพันธ์ใหม่อีกครั้ง การเข้าหาแฟนเก่าของคุณ ใช้เวลาในการไตร่ตรอง
หากคุณต้องการเริ่มต้นความสัมพันธ์ใหม่อีกครั้ง คุณจำเป็นต้องแสดงความรับผิดชอบในสิ่งที่คุณทำผิดพลาดที่ผ่านมาเสียก่อน  นั่งลง และตกลงที่จะพูดคุยกันแบบผู้ใหญ่ด้วยอารมณ์ที่สงบ เกี่ยวกับข้อข้องใจในอดีต แสดงความรับผิดชอบในความผิดพลาดของคุณ และยอมรับผิดอย่างจริงใจ ห้ามพยายามที่จะกลบเกลื่อน หรือปฏิเสธในสิ่งที่คุณทำผิด แต่ให้คุณแสดงว่าคุณจำได้ว่าคุณทำผิดอะไร และต้องการที่จะหลีกเลี่ยงไม่ให้มันเกิดขึ้นอีกครั้งในอนาคต ยกตัวอย่างเช่น คุณอาจพูดประโยคว่า “ผมรู้ว่าผมไม่ใช่ผู้ฟังที่ดีนัก และนั่นเป็นความผิดของผม ในตอนนั้นผมเอาแต่หมกมุ่นอยู่กับงาน (หรือโรงเรียน หรืออะไรก็ตาม) และไม่ได้ให้ความสำคัญกับสิ่งที่คุณควรจะได้รับ ผมเสียใจ และต้องการที่จะเปลี่ยนแปลงมันให้ดีขึ้น” ไม่ว่าคุณจะกลับไปคบกับแฟนเก่าของคุณได้อีกครั้ง หรือไม่ก็ตาม  หากคุณกลับมาคบกันได้สำเร็จ อย่าอยู่กับความผิดในอดีต หรือใช้เวลาตำหนิกันและกัน ในสิ่งผิดพลาดที่ผ่านมา แต่ให้โฟกัสไปกับการอธิบายถึงสิ่งที่คุณทั้งสองต้องการจากความสัมพันธ์ครั้งใหม่นี้ และตกลงว่าจะร่วมมือกันทำให้มันดีขึ้น ให้โฟกัสไปที่การเดินต่อไปข้างหน้า มากกว่าที่คุณจะมาคิดว่าคุณได้ทำ หรือไม่ได้ทำอะไรในอดีต ยกตัวอย่างเช่น คุณอาจอธิบายว่า “ผมรู้สึกเหมือนว่าคุณรำคาญผม เมื่อผมออกไปเที่ยวกับเพื่อนๆ และผมคิดว่ามันอาจเป็นเพราะ ผมไม่ได้บอกให้คุณรู้ล่วงหน้าว่าผมจะทำอะไร สิ่งที่ผมพูดถูกต้องใช่ไหม?” จากนั้นให้คุณเสนอวิธีการแก้ปัญหาในเรื่องนี้ เช่น ตั้งกฎว่าต้องบอกกล่าวล่วงหน้าอย่างน้อยเป็นเวลา 5 ชั่วโมงว่าคุณกำลังจะออกไปเที่ยวกลางคืนกับเพื่อนๆ เป็นต้น หากคุณไม่สามารถกลับไปคืนดีกับแฟนเก่าของคุณได้ อย่าให้ความล้มเหลวครอบงำจิตใจคุณ หรือคิดว่าสิ่งที่เธอทำกลับคุณนั้นผิด จงเรียนรู้ข้อผิดพลาด ว่าอะไรควร หรือไม่ควรกับความสัมพันธ์ที่มี และเริ่มต้นชีวิตใหม่ หากคุณทั้งสองตัดสินใจที่จะกลับมาเริ่มต้นใหม่อีกครั้ง ให้วางแผนในความสัมพันธ์ครั้งนี้อย่างชัดเจนเพื่อช่วยให้คุณทั้งสองเดินต่อไปข้างหน้า   ตัดสินใจว่าคุณทั้งสองต้องการอะไรจากความสัมพันธ์ครั้งใหม่นี้เป็นพิเศษ จงถามว่า “คุณคิดว่าอะไรที่คุณรู้สึกว่าไม่เคยได้รับก่อนหน้านี้?” และ “เราสามารถทำอะไรเพื่อช่วยให้คุณได้รับสิ่งนั้นจากความสัมพันธ์ครั้งนี้?” ในทางกลับกัน ให้คุณบอกเธอว่าคุณต้องการอะไรจากความสัมพันธ์ครั้งนี้ โดยปราศจากการกล่าวหา—และไตร่ตรองว่าคุณทั้งสองจะสามารถช่วยกันเพื่อให้คุณได้สิ่งนั้นได้อย่างไร คาดหวังอย่างสมเหตุสมผล เกี่ยวกับความรับผิดชอบของคุณในการให้ความสำคัญในความต้องการดังกล่าว แก้ปัญหาโดยการพูดคุยกันให้มากๆ ตรวจเช็คความสัมพันธ์ และระดับความพึงพอใจของกันและกันอยู่เป็นประจำ การจัดการประเด็นต่างๆ เหล่านี้อย่างซึ่งหน้า เป็นเรื่องที่มีความสำคัญโดยเฉพาะกับความสัมพันธ์ที่เคยผ่านประสบการณ์ที่เลวร้ายมาก่อน ก่อนที่คุณจะกระทำการใดๆ เพื่อเข้าหาแฟนเก่าของคุณ แน่ใจว่าเธอยังไม่มีใคร และคุณต้องการที่จะพิชิตหัวใจของเธอกลับมาจริงๆ   หากเธอกำลังออกเดทกับคนอื่นอยู่ ห้ามพยายามทำลายความสัมพันธ์ของพวกเขา ให้คุณคอยจนกระทั่งเธอไม่มีใคร หากคุณใส่ใจเธอ และความสุขของเธออย่างแท้จริง ให้คุณปล่อยวางความหึงหวง ความขุ่นเคือง หรือความทุกข์ระทม ก่อนที่จะพยายามเข้าหาเธออีกครั้ง หากคุณรู้ความตั้งใจของคุณดี และหากคุณยังมีความสัมพันธ์ที่ดีกับเพื่อนๆ ของเธอ คุณอาจพิจารณาขอร้องให้พวกเขาช่วย   แต่ให้ดำเนินการไปอย่างรอบคอบ—เพราะนี่อาจส่งผลในทางตรงกันข้ามกับที่ตั้งใจไว้อย่างร้ายแรง หากเพื่อนของเธอตัดสินใจที่จะให้ร้ายคุณ แทนที่จะช่วยคุณ  หากคุณสามารถขอความช่วยเหลือจากเพื่อนๆ ของเธอได้ พวกเขาสามารถเป็นหนทางที่จะช่วยให้คุณประสบความสำเร็จได้อย่างที่คุณคาดไม่ถึง เมื่อคุณแยกทางกันเป็นระยะเวลาพอสมควร และพร้อมที่จะกลับไปหาเธอ ให้คุณทำอย่างค่อยเป็นค่อยไป และไม่กดดันตัวเอง   ห้ามเริ่มต้นด้วยอารมณ์ความรู้สึกที่ร้อนรน ด้วยคำพูดเช่น “ผมต้องการให้เรากลับมาคบกัน” หรือดูจริงจัง เช่น “เรามีเรื่องต้องคุยกัน” แสดงความชัดเจนว่าคุณต้องการจะคบกันแบบเพื่อนเพียงเท่านั้น เพื่อถามไถ่เรื่องราวชีวิตของกันและกัน ไม่ใช่พยายามอย่างจริงจังที่จะขอคืนดี หรือพูดถึงแต่เรื่องความคับข้องใจในอดีต นัดพบในสถานที่ทั่วไป และไม่กดดันคุณทั้งคู่ แนะนำให้เป็นการรับประทานอาหารกลางวัน หรือดื่มกาแฟในร้านที่มีบรรยากาศสบายๆ หลีกเลี่ยงการเลือกสถานที่ที่ย้ำเตือนความรู้สึกของคุณทั้งคู่ เช่น คาเฟ่ที่คุณเคยไปด้วยกันบ่อยๆ หรือร้านอาหารที่คุณเคยรับประทานอาหารด้วยกันในเดทแรก มันอาจดูเหมือนเป็นการกระทำที่แยบยล แต่มันเพียงแค่จะทำให้ย้อนคิดถึงความหลัง และมีความเป็นไปได้ที่จะทำให้เธอรู้สึกต่อต้านตั้งแต่แรก หากการนัดพบกันครั้งแรกของคุณผ่านไปได้ด้วยดี และคุณทั้งสองตกลงที่จะนัดพบกันอีกครั้ง ให้คุณทำตัวคล้ายกับครั้งแรก เพื่อแสดงให้เห็นอย่างชัดเจนว่าคุณตั้งใจที่คบกับเธอแบบเพื่อนในตอนนี้ และไม่ได้คาดหวังว่าคุณจะกลับไปคบกับเธออย่างคนรัก  หากได้ใช้เวลาที่ปราศจากความกดดันร่วมกัน คุณมีความรู้สึกตรงกันว่าความสัมพันธ์ระหว่างคุณยังแข็งแรง คุณสามารถพูดถึงเรื่องความสัมพันธ์ของคุณทั้งคู่ และความเป็นไปได้ที่คุณทั้งสองอาจจะลองกลับมาคบกัน คุณอาจพูดประโยค เช่น "ผมยังคิดถึงเรื่องการเลิกราของเรา และผมคิดว่าผมเข้าใจปัญหาที่ทำให้เราต้องเลิกกัน คุณอยากที่จะพูดถึงมันไหม?” หากเธอตอบสนองในเชิงลบกับคำพูดของคุณ ให้คุณหยุดที่จะพูดถึงเรื่องนี้ ยิ่งคุณกดดันเธอมากเท่าไหร่ ในขณะที่เธอไม่รับ มันจะยิ่งทำให้คุณเจ็บปวดมากยิ่งขึ้นเท่านั้น ให้เวลาเธอให้นานขึ้น และค่อยพูดถึงเรื่องนี้อีกครั้งเมื่อเธอดูอ่อนลง หากเธอยังดูไม่สนใจที่จะพูดถึง ให้คุณเริ่มปลอบใจตัวเองว่ามีความเป็นไปได้ที่มันจะไม่เกิดขึ้น การเลิกราเป็นเรื่องยาก มันเป็นเรื่องธรรมชาติที่หลังจากการเลิกรากับใครบางคน คุณจะคิดถึงการมีใครคนนั้นอยู่ข้างๆ และความรู้สึกปลอดภัยในความสัมพันธ์เมื่อคบกัน มากไปกว่านั้นการอยู่กับตัวเองหลังจากการเลิกรา หมายถึงการต้องอยู่ตัวคนเดียวกับความรู้สึกเจ็บปวด ที่คุณอยากจะลบลืมให้พ้นไปจากใจ ผลลัพธ์ที่ตามมา คุณอาจมีความรู้สึกที่อยากให้ทุกอย่างกลับไปเป็นเหมือนเดิม ซึ่งอย่างน้อยก็เป็นสิ่งที่คุณคุ้นเคย และทำให้คุณรู้สึกสบายใจ    ก่อนที่จะเข้าไปหาแฟนเก่าของคุณ อันดับแรกคุณควรนั่งอยู่ตามลำพัง อย่างสุขุม และมีความซื่อสัตย์ต่อตัวเอง เพื่อคิดใคร่ครวญว่าทำไมความสัมพันธ์จึงจบลง และพิจารณาว่าแรงจูงใจในการจะกลับไปคบกัน เป็นความจริง หรือแค่ความรู้สึกขัดแย้งในใจคุณ หากแรงจูงใจของคุณที่ต้องการกลับไปเริ่มต้นใหม่ มาจากอารมณ์ความรู้สึกที่ขัดแย้ง หรืออ่อนแอ อย่าพยายามทำสิ่งใดให้เกินไปกว่านี้ แต่ให้คุณโฟกัสไปที่การดูแลตัวคุณเอง และเผชิญหน้ากับความรู้สึกเจ็บปวดที่เกิดขึ้นหลังจากการเลิกราอย่างเป็นผู้ใหญ่ หากแรงจูงใจของคุณที่จะกลับไปคบกัน เป็นเรื่องการรักษาหน้าตาของตัวเอง ต่อหน้าเพื่อนฝูง หรือครอบครัว เพื่อพิสูจน์ให้ตัวเอง หรือผู้อื่นเห็นว่า คุณสามารถเอาชนะเธอกลับมาเมื่อไหร่ก็ได้ที่คุณต้องการ หรือนี่เป็นการเปิดโอกาสให้คุณทำให้เธอเจ็บปวดโดยทางใดทางหนึ่ง ให้คุณหยุดซะ เนื่องจากเหตุผลที่กล่าวมาไม่ใช่แรงจูงใจที่ดี สำหรับการไล่ตามความสัมพันธ์กลับมา และโดยเฉพาะกับแฟนเก่า หากคุณยังดื้อดึงที่จะทำ คุณจะเพียงแค่สร้างความเจ็บปวดเรื้อรังให้กับคุณทั้งคู่เพิ่มมากขึ้น ดังนั้นคุณควรปล่อยวาง และตัดสินใจที่จะจัดการกับความรู้สึกของคุณในแบบผู้ใหญ่ ขั้นตอนนี้เป็นสิ่งสำคัญด้วยมี 2 เหตุผลหลัก เหตุผลแรก เพราะว่าคุณควรคิดอย่างรอบคอบมากๆ ว่าทำไมคุณต้องการจะกลับมาคบกันอีกครั้ง และเหตุผลที่สอง เพราะว่าความสัมพันธ์ได้จบลงด้วยเหตุผลใดเหตุผลหนึ่ง และหากคุณต้องจะกลับไปคบกันอีกครั้ง คุณจำเป็นต้องเตรียมตัวที่จะพิจารณาเหตุผลดังกล่าว  การแสดงให้เธอเห็นว่าคุณได้ใคร่ครวญในความสัมพันธ์ที่ผ่านมา และพร้อมที่จะเรียนรู้จากความผิดพลาดที่เกิดขึ้น เป็นสิ่งที่บ่งบอกให้เธอรับรู้ว่า คุณจริงจัง และตั้งใจที่จะเปลี่ยนแปลงตัวเอง หากคุณเข้าหาแฟนเก่าของคุณด้วยความคิดที่จะแก้ไขปัญหาในอดีต และเต็มใจที่จะเปลี่ยนแปลงตัวเอง เธออาจรู้สึกอยากที่จะทบทวนความสัมพันธ์มากขึ้น คุณอาจพูดบางประโยค ยกตัวอย่างเช่น “ผมหาเหตุผลว่าทำไมเราถึงเลิกกัน และผมคิดว่าบางส่วน เป็นเพราะผมไม่เข้าใจในเวลาที่คุณโมโหที่ผมมาสาย มันทำให้คุณอารมณ์เสียเป็นอย่างมาก เนื่องจากคุณรู้สึกว่าผมไม่ได้ให้ความสำคัญกับคุณ และผมอยากที่จะเปลี่ยนแปลงตัวเอง” การยอมรับในสิ่งที่คุณอาจทำผิดพลาด จะช่วยแสดงให้เห็นว่าคุณใส่ใจเกี่ยวกับความสัมพันธ์เพียงพอที่จะยอมรับผิด และคุณไม่ได้กำลังแค่พยายามขอคืนดีด้วยการหาเหตุผลต่างๆ นาๆ แบบขอไปที ยิ่งคุณไล่ตามเธอมากเท่าไหร่ โดยเฉพาะทันทีหลังจากการเลิกรา ซึ่งเป็นเวลาที่เธอต้องการระยะห่างจากคุณให้มากที่สุด คุณมีโอกาสที่จะทำลายโอกาสในการกลับมาคืนดีกันมากขึ้นเท่านั้น  การส่งข้อความ โทรศัพท์ อีเมล์ หรือพยายามที่จะสอดแทรกตัวคุณเข้าไปในชีวิตของเธอ ในทันทีหลังจากการเลิกรา ไม่เพียงแค่เป็นสิ่งที่สร้างความรำคาญใจ มันทำให้คุณดูเหมือนคนไร้ค่า ไม่มีสิ่งใดที่ยิ่งทำให้เธอเห็นว่าการเลิกราเป็นการตัดสินใจที่ถูกต้อง ได้เท่ากับการที่คุณมีความโหยหาอยู่ตลอดเวลา และทำตัวไม่เป็นผู้ใหญ่ โดยการไม่ยอมหยุดตามตื้อเธอ คอยให้เธอมาหาคุณเอง การปล่อยให้เธอมาหาคุณเองเป็นฝ่ายแรก มีข้อได้เปรียบที่ทำให้คุณสามารถคุมเกมได้ และเปิดโอกาสให้คุณเริ่มบทสนทนาเกี่ยวกับความสัมพันธ์ของคุณ หากคุณพยายามบังคับให้เธอพูดคุยกับคุณ ก่อนที่เธอจะพร้อม มันอาจทำให้เธออยากออกไปจากชีวิตคุณเป็นการถาวร ห้ามทำให้ตัวคุณถูกครอบงำด้วยความสัมพันธ์ที่จบลงไปแล้ว หรือวนเวียนอยู่ในความคิดที่จะกลับไปคืนดี แต่ให้คุณให้เวลากับตัวคุณเอง กลับไปสนใจงานอดิเรกที่คุณชอบ ไปเที่ยวกับเพื่อนๆ และทำความคุ้นเคยกับตัวเองอีกครั้งว่าใครที่คุณแยกทางออกมาจากความสัมพันธ์ของคุณ  คุณอาจพบว่าแท้จริงแล้วคุณไม่ได้กำลังสูญเสียอะไรมากมายนัก และความต้องการที่อยากจะกลับไปคบกันที่เกิดขึ้นในตอนแรก อาจเป็นเพียงแค่อารมณ์ชั่ววูบ ไม่ใช่เหตุผลที่แท้จริง อย่ากลัวที่จะต้องอยู่คนเดียว หนึ่งในเหตุผลที่เลวร้ายที่สุดในการกลับมาคบกับแฟนเก่าอีกครั้ง เป็นเพราะว่าคุณกลัวที่จะต้องอยู่คนเดียว ซึ่งนั้นเป็นการนำมาซึ่งหายนะแก่คุณทั้งคู่ รวมไปถึงความสัมพันธ์ด้วยเช่นกัน
แสดงความรับผิดชอบ. โฟกัสไปที่การเดินไปข้างหน้า. วางแผนไว้ล่วงหน้า. ทำในสิ่งที่ถูกต้อง. เครือข่าย. เริ่มต้นอย่างค่อยเป็นค่อยไป. พยายามทำทุกอย่างให้เป็นปกติ. ตรวจเช็คแรงจูงใจของคุณ. คิดอย่างรอบคอบว่าอะไรที่ทำให้ความสัมพันธ์สิ้นสุด. รักษาระยะห่างของคุณ. โฟกัสไปที่ตัวคุณสักระยะหนึ่ง.
https://www.wikihow.com/Win-Your-Girlfriend-Back-After-a-Break-Up https://www.wikihow.com/Win-Your-Girlfriend-Back-After-a-Break-Up https://www.wikihow.com/Win-Your-Girlfriend-Back-After-a-Break-Up
Re-Starting the Relationship Approaching Your Ex Taking Time to Reflect